E miz Gouhere 1524 e lammas an armeoù spagnol, renet gant Charlez III  Bourbon, war Provañs. Tro wenn a rejont dirak Marselha avat, ha mont a reas ar Challaoued da vrezeliñ adarre en tu all dan Alpoù e miz Here. Adkemeret e voe Milano dar 26 a viz Here ha mont a reas ar Spagnoled da repuiñ da Lodi ha Pavia. E-pad tri miz e voe lakaet seziz war Bavia gant ar Challaoued, met dont a reas un arme impalaerel da reiñ dorn dar Spagnoled, dindan ar jeneral Georg von Frundsberg, e miz Chwevrer 1525.